|  |
| --- |
|  Eelnõu**NARVA LINNAVALITSUS** |

**KORRALDUS**

|  |  |
| --- | --- |
| Narva |  ……. 2021.a. nr  |
|  |  |

Tee ehitusloa andmine (Tuleviku tänav // Paul Kerese väljak // Vestervalli tänav L2).

1. **ASJAOLUD JA MENETLUSE KÄIK**

24.03.2021 laekus läbivaatamiseks tee-ehitusloa taotlus koos tee ehitusprojektiga (töö nr T2055, peaprojekteerija OÜ Landverk, linnavalitsuse dokumendiregistris nr 2697/1-16) Tuleviku tänav // Paul Kerese väljak // Vestervalli tänav L2 avalikult kasutatava tänava ümberehitamiseks ja selle teenindamiseks vajalike ehitiste rajamiseks.

Tee-ehitusloa menetluse raames olid linnavalitsuse dokumendiregistri kaudu kaasatud OÜ VKG Elektrivõrgud, Narva Vesi AS, Telia Eesti AS, Narva Soojusvõrk AS, Gaasivõrk AS, Narva Linnavalitsuse Arhitektuuri- ja Linnaplaneerimise Ameti, Linnamajandusameti ja Narva Linna Arenduse ja Ökonoomika Ameti spetsialistid, kes on kooskõlastanud või andnud arvamuse tee ehitusprojektile (linnavalitsuse dokumendiregistris nr 2697/1-16, 8163/1-16, 8479/1-16, 9596/1-16, 1-13.2/993).

Samuti kaasas pädev asutus EhS § 42 lõike 7 alusel (linnavalitsuse dokumendiregistris 06.04.2021, kiri nr 1-13.2/993) ehitusloa menetlusse kinnisasjaga piirnevate kinnisasjade omanikud ning saatis nende äriühingute äriregistrisse kantud elektronposti aadressidele digitaalallkirjastatud arvamuse päringud koos asendiplaanidega:

1. Vestervalli tn 8, kinnstu omanike esindaja said kirja kätte 06.04.2021 ning 08.04.2021 on temalt laekunud kirjalik nõusolek Tuleviku tänav // Paul Kerese väljak // Vestervalli tänav L2 avalikult kasutatava tänava ümberehitamiseks ja selle teenindamiseks vajalike ehitiste rajamiseks.
2. Vestervalli tn 3 // 5 // 7 kinnistu omanik said kirja kätte 08.04.2021 aga temalt ei laekunud seisukohti Tuleviku tänav // Paul Kerese väljak // Vestervalli tänav L2 avalikult kasutatava tänava ümberehitamiseks ja selle teenindamiseks vajalike ehitiste rajamiseks.

Kuna ehitusprojekti kohaselt tänava ümberehitamise ehitustööd ei laiene Vestervalli tn 3 // 5 // 7 kinnistutele võib järeldada, et Tuleviku tänav // Paul Kerese väljak // Vestervalli tänav L2 avalikult kasutatava tänava ümberehitamine ja selle teenindamiseks vajalike ehitiste rajamine ei puuduta otseselt naaberkinnistute omanike õigusi või huve ning seetõttu jätkati ehitusloa menetlust.

1. Tuleviku tn 3 kinnistu omanikule on saadetud 06.04.2021 arvamuse päring tähitud kirjaga, kuid kirja adressaat ei ole kirja kättesaamist kinnitanud ning 05.05.2021 on kiri tagastatud Narva Linnavalitsusele.

Kuna ehitusprojekti kohaselt tänava ümberehitamise ehitustööd ei laiene Tuleviku tn 3 kinnistule võib järeldada, et Tuleviku tänav // Paul Kerese väljak // Vestervalli tänav L2 avalikult kasutatava tänava ümberehitamine ja selle teenindamiseks vajalike ehitiste rajamine ei puuduta otseselt naaberkinnistute omanike õigusi või huve ning seetõttu jätkati ehitusloa menetlust.

1. Tuleviku tn 8 kinnistu omanikku ei olnud menetlusse kaasatud, kuna selle isiku kohta puuduvad andmed rahvastikuregistris.

Kuna ehitusprojekti kohaselt tänava ümberehitamise ehitustööd ei laiene Tuleviku tn 8kinnistule võib järeldada, et Tuleviku tänav // Paul Kerese väljak // Vestervalli tänav L2 avalikult kasutatava tänava ümberehitamine ja selle teenindamiseks vajalike ehitiste rajamine ei puuduta otseselt naaberkinnistute omanike õigusi või huve ning seetõttu jätkati ehitusloa menetlust.

1. Tuleviku tn 6 // 6a kinnistu omanik sai kirja kätte 06.04.2021 ning esitas 16.04.2021 oma arvamuse (linnavalitsuse dokumendiregistris kiri nr 3520/1-12.2). Kirjas on toodud:

„1.Praeguses planeeringus puudub Tuleviku tänava ja Tuleviku tn 6 maja juurde laskumise vahel väljaulatuv osa. Vihmade ajal voolab vihmavesi Tuleviku tn 6 maja juurde, mis lõpuks rikub vundamendi ja takistab inimeste ja sõidukite liikumise.

2. Sissesõidul Tuleviku tn 6 maaüksusele puudub raskeveokitel pöörderaadius. Meie juurde on asja veoautodel, koristusautodel ja prügiautodel.

3. Meie ei ole nõus kõnnitee ületoomisega meie territooriumile.

4. Puuduvad sõidutee ületamiseks vaegnägijatele mõeldud plaadid. Vigastused juhtuvad meie territooriumil.

5. Kahekordse pidevjoonega on Tuleviku tn 6 maaüksuselt võimatu välja sõita Peetri platsi suunas (A. Puškini tänav). Veelgi enam, see hakkab eraldama pöörderada tolliameti poole aga seal on võimalik veoautodel peatuda.

6. Konstruktsioon - meie väljapääsu juures on kasutatud 5. tüüpi asfaltkatet (6 cm asfalt). Meie arvates sellest ei piisa“.

Märkused on edastatud taotlejale, esitatud ettepanekud on läbivaadatud koos linnavalitsuse spetsialistidega ning on esitatud järgmised selgitused:

1. Sissesõidule Tuleviku tn 8 / Tuleviku tn 6 on ette nähtud madala äärekiviga juurdesõit, mis tagab selle, et Tuleviku tänavalt ei suundu sademeveed Tuleviku tn 8 / Tuleviku tn 6 kinnistutele.

 Sademevee kanalisatsiooni lahendus Tuleviku tn 6 alas ei kuulu käesoleva projekti

 koosseisu ning selle peab lahendama eraldi projektiga.

1. Projektiga on ette nähtud suurema sõiduki pöörderaadiused ( joonis T2055\_PP\_TL-4-03\_Asendiplaan), lisatud on ka sõiduki šabloon koos raadiustega.
2. Tuleviku tn 6 kinnistule ei ole ette nähtud uusi kõnniteid, projektis on ette nähtud olemsaoleva kõnnitee katte osaline taastamine.
3. Kuivõrd on tegemist kõrgendatud sissesõiduga Tuleviku tn 8/Tuleviku tn 6 kinnistutele, ning ülekäigul puudub oluline laskumine, siis ei ole vajalik puudega inimestele mõeldud eraldi kattemärgistust.
4. Nähtavus väljasõidul tagatakse liikluseeskirjast tulenevalt 5m ulatuses alates väljasõidust.
5. Projektis on antud alas ette nähtud 3 kihiline asfaltkate 5cm+7cm+7cm kokku 19cm, mitte 6cm.

Seoses sellega, et projektiga praktiliselt ei muudeta olemasolevat olukorda ning ehitusprojekti kohaselt tänava ümberehitamise ehitustööd ei laiene Tuleviku tn 6 // 6a ja ülaltoodu põhjal võib järeldada, et Tuleviku tänav // Paul Kerese väljak // Vestervalli tänav L2 avalikult kasutatava tänava ümberehitamine ja selle teenindamiseks vajalike ehitiste rajamine ei puuduta otseselt naaberkinnistute omanike õigusi või huve ning seetõttu jätkati ehitusloa menetlust.

Vastavalt haldusmenetluse seaduse § 27 lõike 2 pinktile 3 elektrooniliselt kättesaadavaks tehtud või edastatud dokument loetakse kättetoimetatuks, kui dokument või teade dokumendi kättesaadavaks tegemise kohta on edastatud äriühingu äriregistrisse kantud elektronposti aadressil.

Vastavalt ehitusseadustiku § 42 lõikele 9, kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti.

Linnamajandusamet kooskõlastas projekti tingimisi, märkustega:

„Liikluskorraldus: Kui sõiduki parkimiskoht asub kõnniteega paralleelselt, peab parkimiskoha laius olema 2,5 m ja pikk olema 6,0 m (EVS 843-2016 p 9.2.4 nõue)“.

Arhitektuuri- ja Linnaplaneerimise Amet kooskõlastas projekti tingimisi, märkustega:

„Enne ehitustööde alustamist peab olema ehitustööde organiseerimise kava kooskõlastatud tellijaga ja naaberkinnistute omanikega. Kooskõlastatud organiseerimise kavas peavad olema kajastatud vähemalt ehitustööde teostamise meetodid ja ehitusaegne liikluskorraldus. Töövõtja kohustub esitama ajutise liikluskorralduse projekti ja teavitama kodanikke ehitustöödest, selleks tuleb paigaldada linna sisenevatele maanteedele teetöödest teavitavad viitad. Töövõtja kohustub koostama pressiteateid ja avaldama teateid kohalikus lehes sagedusega üks teavitus kvartalis. Teavitus peab olema kahes keeles (Eesti ja Vene). Tekst tuleb kooskõlastada Tellijaga.

Ehitustööde teostamise aeg ja järjekord lepitakse kokku Tellija ja Töövõtja vahelises lepingus.

Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.

AS Narva Soojusvõrk, Telia Eesti AS, Gaasivõrk AS kooskõlastasid projekti tingimisi, märkustega (eraldi kirjades – lisa 1, lisa 2, lisa 3).

Tee ehitusprojekti olid hiljemalt 21.10.2021 kooskõlastanud kõik kaasatud isikud.

Esitatud dokumentides puuduvad ehitusseadustiku § 44 toodud ehitusloa andmisest keeldumise põhjused. Seega, tee ehitusloa andmiseks takistusi ei ole.

1. **ÕIGUSLIKUD ALUSED**
	1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.
	2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
	3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
	4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
2. **OTSUS**

3.1. Anda tee ehitusluba Tuleviku tänav // Paul Kerese väljak // Vestervalli tänav L2 avalikult kasutatava tänava ümberehitamiseks ja selle teenindamiseks vajalike ehitiste rajamiseks vastavalt tee ehitusprojektile, töö nr T2055, peaprojekteerija OÜ Landverk.

3.2. Kohustada ehitustööde tellijat tagama kõrvaltingimuste täitmine, milleks on käesoleva korralduse punktis 1 toodud Linnamajandusameti, Arhitektuuri- ja Linnaplaneerimise Ameti, Narva Soojusvõrk AS, Telia Eesti AS, Gaasivõrk AS poolt kooskõlastustes esitatud ning ehitusloal loetletud märkused.

1. **RAKENDUSSÄTTED**
	1. Korraldus jõustub seadusega ettenähtud korras.

4.2. Arhitektuuri- ja Linnaplaneerimise Ametile teha käesolev korraldus teatavaks Tuleviku tn 6 // 6a kinnistu omanikule.

4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

 Ants Liimets Üllar Kaljuste

 Linnapea Linnasekretär